**АСОЦИАЦИЯ ПО ВиК НА ОБОСОБЕНАТА ТЕРИТОРИЯ, ОБСЛУЖВАНА ОТ „ВиК“ ООД – ПЕРНИК**

***Изх.№АВиК – 39 / 21 .01.2019г.***

**ДО**

**Г-ЖА ПЕТЯ АВРАМОВА**

**МИНИСТЪР НА РЕГИОНАЛНОТО**

**РАЗВИТИЕ И БЛАГОУСТРОЙСТВОТО**

**ДО**

**Г-Н НЕНО ДИМОВ**

**МИНИСТЪР НА ОКОЛНАТА СРЕДА И ВОДИТЕ**

**Относно:** Провеждане на редовно заседание на общото събрание на Асоциация по ВиК на обособената територия, обслужвана от „ВиК” ООД – Перник.

**УВАЖАЕМА ГОСПОЖО АВРАМОВА,**

**УВАЖАЕМИ ГОСПОДИН ДИМОВ,**

В качеството ми на Председател на Асоциация по ВиК в обособената територия, обслужвана от „ВиК” ООД – Перник и на основание на чл. 198в, ал.6 от Закона за водите, Ви уведомявам за насрочване на редовно заседание на общото събрание на Асоциация по ВиК - Перник, което ще се проведе на **15.02.2019 г. от 10:30 часа** в Заседателна зала “Струма“ на партера в сградата на Областна администрация – Перник, при следния дневен ред:

**ДНЕВЕН РЕД**

1. Приемане на годишен финансов отчет на Асоциация по ВиК на обособената територия, обслужвана от „ВиК” ООД – Перник за 2018г., съгласно чл.27, т.1 от Закона за счетоводството.

2. Приемане на отчета за изпълнението на бюджета на Асоциация по ВиК на обособената територия, обслужвана от „ВиК” ООД – Перник за 2018г., съгласно чл.26, ал.3 от Правилника за организацията и дейността на асоциациите по ВиК.

3. Приемане на годишен отчет за дейността на Асоциация по ВиК на обособената територия, обслужвана от „ВиК” ООД – Перник за 2018 г., съгласно чл. 198в, ал. 4, т. 10 от Закона за водите.

4. Приемане на бюджета на Асоциация по ВиК на обособената територия, обслужвана от „ВиК” ООД – Перник за 2019 година, съгласно чл.21, ал.1 от Правилника за организацията и дейността на асоциациите по ВиК.

5. Съгласуване на План за стопанисване, експлоатация и поддръжка на Активите, съгласно чл.4.2. (г) от Договора за стопанисване, поддържане и есксплоатация на ВиК системите и съоръженията и предоставяне на ВиК услуги.

6. Приемане на Инвестиционна програма за 2019г. изготвена от ВиК Оператора, във връзка с поетия ангажимент за извършване на инвестиции в активи – ВиК системи и съоръжения, публична държавна и/или публична общинска собственост

ПДС и ПОС.

7. Приемане на решение, съгласно чл.198в, ал.4, т.2 от Закона за водите, за сключване на Допълнително споразумение №1 към Договора за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги сключен на 11.03.2016г., в сила от 01.04.2016г. между страните Асоциация по ВиК на обособената територия, обслужвана от „ВиК“ ООД – Перник и упълномощаване на Председателя на Асоциация по ВиК- Перник да го подпише от името на асоциацията.

Други:

* Одобряване от Общото събрание на „Регионални прединвестиционни проучвания /РПИП/ за обособена територия обслужвана от „ВиК“ ООД – Перник – III-ти Междинен доклад рев.08 „ във връзка с кандидатстване на на „ВиК“ ООД – Перник, в качеството му на Оператор, в процедура за директно предоставяне на безвъзмездна финансова помощ №BG161M1OP002-1.016 „ Изграждане на ВиК инфраструктура“ по Оперативна програма „ Околна среда 2014-2020г.“

Предвид горното и на основание чл.198е, ал.4 от Закона за водите, моля в съответствие с Вашите компетенции да получа мандат за провеждане на редовно заседание на общото събрание на Асоциация по ВиК на обособената територия, обслужвана от „ВиК” ООД – Перник и представяне позицията на държавата по предложения дневен ред.

**ПРИЛОЖЕНИЕ:**

1. Годишен финансов отчет за 2018г. на АВиК – Перник;

2. Отчет за изпълнение на бюджета за 2018г. на АВиК – Перник;

3. Годишен отчет за дейността за 2018г. на АВиК – Перник;

4. Бюджет за 2019г. на АВиК – Перник;

5. Диск със записан на него:

- План за стопанисване, експлоатация и поддръжка на Активите, изготвен във формата на Приложение Х от Договора;

6. Подробна инвестиционна програма за инвестиции в активи – ВиК системи и съоръжения, публична държавна и/или публична общинска собственост за 2019г. на ВиК оператора „ВиК“ ООД- Перник.

7. Допълнително споразумение №1 към Договора за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги.

**С УВАЖЕНИЕ,**

**ИРЕНА СОКОЛОВА /П/**

Председател на АВиК на обособената

територия, обслужвана от „ВиК“ ООД –Перник